Առաջին Հանրապետության հիմնադիր Արամ Մանուկյանի արձանի նախագծի շուրջ թեժացող բանավեճն արդեն իսկ փաստել է, որ քանդակը վատն է, և այն չի կարելի տեղադրել մայրաքաղաքի կենտրոնում: Ժողովուրդը նույնիսկ հասցրել է ծայրական պիտակ կպցնել արձանին` այն կոչելով «Խալաթով մարդը»: Այսպիսի բնորոշումը լիովին բավարար պիտի լիներ, որ դրա հեղինակներն ու նախաձեռնողները մի փոքր սթափվեին և իրավիճակից ելքեր գտնեին: Սակայն պարզվում է, որ նման մտադրություն չկա, սրանք երկու ոտքը դրել են մի կոշիկի մեջ և իրենցն են պնդում: